Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2020/C 216/17)

Teade avaldatakse kooskõlas komisjoni delegeeritud määruse (EL) 2019/33 (1) artikli 17 lõikega 5.

TEADE STANDARDMUUDATUSE HEAKSKIITMISE KOHTA

„CERASUOLO DI VITTORIA“

Viitenumber: PDO-IT-A0773-AM02

Teate esitamise kuupäev: 5.3.2020

HEAKSKIIDETUD MUUDATUSE KIRJELDUS JA PÕHJUSED

1. Veini(de) kirjeldus

Kirjeldus: nii „Cerasuolo di Vittoria“ kui ka „Cerasuolo di Vittoria“ Classico minimaalset üldalkoholisisaldust on vähendatud 13-lt 12,5 mahuprotsendini.

Põhjendused: Itaalia kontrollitud ja garanteeritud päritolunimetusega (DOCG) veinide „Cerasuolo di Vittoria“ ja „Cerasuolo di Vittoria“ Classico tootmiseks kasutatavate viinamarjade kvaliteedi ja viimase viie aasta saagiandmete alusel on näha, et kõigis neljas sealset mitmekesist topograafiat esindavas piirkonnas koristatud viinamarjad annavad minimaalseks looduslikuks alkoholisisalduseks keskmiselt üle 12,5 mahuprotsenti. Tahame pakkuda tarbijatele veini, mille alkoholisisaldus on saadud ainult viinamarjade endi suhkrutest, mitte suhkrut veinivirdesse ja/või veini juurde panna. Viies tarbijani jõudvate veinide alkoholisisalduse kooskõlla nende minimaalse naturaalse alkoholisisaldusega, tahetakse „Cerasuolo di Vittoriat“ toota looduslikult, et selles kajastuks piirkonna, sealsete tootmisviiside ning kahe sealse viinamarjasordi – 'Nero d’Avola' ja 'Frappato' – iseloom. See on kooskõlas ka turusuundumustega, sest üha rohkem tähelepanu pööratakse kestlikkusele ja looduslikele väärtustele, milles kajastub kvalitatiivne seos keskkonnaga.

Muudatus puudutab koonddokumendi punkti 1.3 („Veini(de) kirjeldus“) ja tootespetsifikaadi artiklit 6.

2. Veinivalmistuse eritavad

Kirjeldus

Veinide rikastamise keeld

Põhjendused

Keelus kajastub DOCG-tähisega veinide „Cerasuolo di Vittoria“ ja „Cerasuolo di Vittoria“ Classico tootmiseks kasutatavate viinamarjade kvaliteet kui kõige tähtsam looduslik tegur. Viimaste saakide andmete analüüsist selgub, et neist viinamarjadest saab veini minimaaseks naturaalseks alkoholisisalduseks keskmiselt üle 12,5 % mahuprotsendi, mistõttu ei ole veinivirret ja/või veini vaja rikastada.

Kõnealune muudatus puudutab koonddokumendi punkti 1.5 ja tootespetsifikaadi artiklit 5.

KOONDDOKUMENT

1. Toote nimetus

Cerasuolo di Vittoria

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veini(de) kirjeldus

„Cerasuolo di Vittoria“ ja „Cerasuolo di Vittoria“ Classico

Värvus: kirsipunasest purpurpunaseni või granaatpunasele kalduv.

Lõhn: lillelisest puuviljaseni; kirsilõhn, milles võib laagerdunud veinide korral olla musta ploomi, šokolaadi, naha ja tubaka noote.

Maitse: kuiv, täidlane, pehme ja tasakaalus.

Minimaalne üldalkoholisisaldus mahuprotsentides: 12,5 %.

Suhkruvaba ekstrakti miinimumsisaldus: 27 grammi liitri kohta

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 5 grammi liitri kohta (väljendatud viinhappena) Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldsisaldus (milligrammides liitri kohta):

5. Veinivalmistustavad

a. Veinivalmistuse eritavad

Rikastamiskeeld

Asjaomased veinivalmistamispiirangud

Veinide rikastamise keelus kajastub DOCG-tähisega veinide „Cerasuolo di Vittoria“ ja „Cerasuolo di Vittoria“ Classico tootmiseks kasutatavate viinamarjade kvaliteet kui kõige tähtsam looduslik tegur. Nendest viinamarjadest saadav minimaalne alkoholisisaldus mahuprotsentides on niigi suur (12,5 %), mis tagab toodetud veinide piisava alkoholisisalduse ka suhkrut lisamata.

b. Maksimaalne saagikus

„Cerasuolo di Vittoria“ ja „Cerasuolo di Vittoria“ Classico

8 000 kilogrammi viinamarju hektari kohta

6. Määratletud geograafiline piirkond

Tootmispiirkond asub Sitsiilia piirkonnas. See hõlmab tervenisti järgmisi omavalitsusi: Vittoria, Comiso, Acate, Chiaramonte Gulfi ja Santa Croce Camerina (Ragusa provints) ning osaliselt ka järgmisi omavalitsusi: Ragusa (Ragusa provints), Niscemi, Gela, Riesi, Butera ja Mazzarino (Caltanissetta provints) ning Caltagirone, Licodia Eubet ja Mazzarrone (Catania provints).

7. Peamised veiniviinamarjasordid

'Calabrese N.' – 'Nero d’Avola N.'

'Frappato N.' – 'Frappato d’Italia'

8. Seos(t)e kirjeldus

DOCG „Cerasuolo di Vittoria“

Tootmispiirkonnaga seotud inimtegur on määrava tähtsusega ja aidanud pikaaegse traditsiooni kaudu kaasa DOCG-tähisega veini „Cerasuolo di Vittoria“ tekkimisele. Neil veinidel on väga hästi tajutav eriline iseloom – nii analüütiline kui ka organoleptiline –, mis eristab neid selgelt teistest ja mille alusel on neid võimalik seostada konkreetse geograafilise piirkonnaga.

9. Olulised lisatingimused (pakendamine, märgistamine, muud nõuded)

PUUDUVAD

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/15124

(1) ELT L 9, 11.1.2019, lk 2.